Wêreld se grootste vliegtuig slaag eerste toetsvlug | Netwerk24
14 April 2019 20:21
Die wêreld se grootste vliegtuig het Saterdag oor die Mojave-woestyn in Kalifornië opgestyg.
Dit was die eerste vlug vir dié koolstof-saamgestelde vliegtuig wat deur die Stratolaunch Systems-korporasie gebou is.
Die wêreld se grootste vliegtuigword deur ses enjins op twee rompe aangedryf.Foto: Reuters
Die wit vliegtuig, genaamd Roc, met 'n vlerkspan so lank soos 'n Amerikaanse voetbalveld en wat deur ses enjins op twee rompe aangedryf word, het omstreeks 07:00 Stille Oseaan-tyd opgestyg en vir langer as twee ure uur in die lug gebly voordat dit weer onder luide toejuiging veilig by die Mojave-lug-en-ruimtehawe geland het.
"Wat 'n fantastiese eerste vlug," het Jean Floyd, Stratolaunch se uitvoerende hoof, in 'n verklaring gesê.
"Vandag se vlug bevorder ons missie om 'n plooibare alternatief tot grondlanseringstelsels te voorsien," het Floyd gesê.
Die vliegtuig is ontwerp om vuurpyle en ander ruimtevaartuie van tot byna 230 000 kg teen 'n hoogte van 10 700 m bo seespieël te lanseer.
Roc het suksesvol in die Mojave-woestyn opgestyg en ná twee uur weer geland. Foto: Reuters
Saterdag se vlug, waar die vliegtuig 'n spoed van net meer as 300 km/h bereik het met 'n maksimum hoogte van 5 180 m bo seespieël, was bedoel om sy werkverrigting en hantering te toets, sê Stratolaunch.
Roc se vlerkspan is so lank soos 'n rugbyveld.Foto: Reuters
Paul Allen, wat Microsoft saam met Bill Gates in 1975 ontwikkel het, het in 2011 aangekondig dat hy die privaatgefinansierde Stratolaunch gaan begin.
Die maatskappy wou bydra tot die hoër aanvraag vir vaartuie wat satelliete in hul wentelbaan kan plaas.